CELEX: 22013D0077
Language: bg
Date: 2013-05-03 00:00:00
Title: Решение на Съвместния комитет на ЕИП № 77/2013 от 3 май 2013 година за изменение на приложение II (Технически наредби, стандарти, изпитвания и сертифициране) и приложение IV (Енергетика) към Споразумението за ЕИП

31.10.2013   
            
            
               BG
            
            
               Официален вестник на Европейския съюз
            
            
               L 291/35
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 77/2013
   от 3 май 2013 година
   за изменение на приложение II (Технически наредби, стандарти, изпитвания и сертифициране) и приложение IV (Енергетика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Делегиран регламент (ЕС) № 874/2012 на Комисията от 12 юли 2012 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на електрически лампи и осветители (1) следва да бъде включен Споразумението за ЕИП.
            
         
               (2)
            
            
               Делегиран регламент (ЕС) № 874/2012 отменя считано от 1 септември 2013 г. Директива 98/11/ЕО на Комисията (2), която е включена в Споразумението за ЕИП и която съответно следва да бъде заличена от Споразумението за ЕИП считано от 1 септември 2013 г.
            
         
               (3)
            
            
               Директива 78/170/ЕИО на Съвета (3) беше отменена с Директива 2005/32/ЕО на Европейския парламент и на Съвета (4), и двете включени в Споразумението за ЕИП, и следователно позоваването на Директива 78/170/ЕИО следва да бъде заличено от Споразумението за ЕИП.
            
         
               (4)
            
            
               Следователно приложения II и IV към Споразумението за ЕИП следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Споразумението за ЕИП се изменя, както следва:
   
               1.
            
            
               Текстът на точка 4д (Директива 98/11/ЕО на Комисията) от глава IV се заменя със следното считано от 1 септември 2013 г.:
               „32012 R 0874: Делегиран регламент (ЕС) № 874/2012 на Комисията от 12 юли 2012 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на електрически лампи и осветители (ОВ L 258, 26.9.2012 г., стр. 1).“
            
         
               2.
            
            
               Текстът на точка 1 (Решение 78/170/ЕИО на Съвета) от глава V се заличава.
            
         Член 2
   Приложение IV към Споразумението за ЕИП се изменя, както следва:
   
               1.
            
            
               Текстът на точка 4 (Директива 78/170/ЕИО на Съвета) се заличава.
            
         
               2.
            
            
               Текстът на точка 11д (Директива 98/11/ЕО на Комисията) се заменя със следното считано от 1 септември 2013 г.:
               „32012 R 0874: Делегиран регламент (ЕС) № 874/2012 на Комисията от 12 юли 2012 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на електрически лампи и осветители (ОВ L 258, 26.9.2012 г., стр. 1). (5)
               
            
         Член 3
   Текстовете на Делегиран регламент (ЕС) № 874/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (6), или в деня, в който влиза в сила Решение на Съвместния комитет на ЕИП № 217/2012 от 7 декември 2012 г. (7), ако тази дата е по-късна.
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 3 май 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 258, 26.9.2012 г., стр. 1.
   
      (2)  ОВ L 71, 10.3.1998 г., стр. 1.
   
      (3)  ОВ L 52, 23.2.1978 г., стр. 32.
   
      (4)  ОВ L 191, 22.7.2005 г., стр. 29.
   
      (5)  Изброени тук само за справка; за прилагане вж. приложение II (Технически наредби, стандарти, изпитвания и сертифициране).“
   
      (6)  Без отбелязани конституционни изисквания.
   
      (7)  ОВ L 81, 21.3.2013 г., стр. 17.